CELEX: C2004/300/74
Language: el
Date: 2004-12-04 00:00:00
Title: Απόφαση του Πρωτοδικείου, της 28ης Σεπτεμβρίου 2004, στην υπόθεση T-310/00, MCI, Inc. κατά Επιτροπής των Ευρωπαϊκών Κοινοτήτων («Ανταγωνισμός — Έλεγχος των πράξεων συγκεντρώσεως — Προσφυγή ακυρώσεως — Έννομο συμφέρον — Αρμοδιότητα της Επιτροπής»)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/38
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 28ης Σεπτεμβρίου 2004
   στην υπόθεση T-310/00, MCI, Inc. κατά Επιτροπής των Ευρωπαϊκών Κοινοτήτων (1)
   
   («Ανταγωνισμός - Έλεγχος των πράξεων συγκεντρώσεως - Προσφυγή ακυρώσεως - Έννομο συμφέρον - Αρμοδιότητα της Επιτροπής»)
   (2004/C 300/74)
   Γλώσσα διαδικασίας: η αγγλική
   Στην υπόθεση T-310/00, MCI, Inc., πρώην MCI WorldCom, Inc., ακολούθως WorldCom, Inc., με έδρα το Ashburn της Βιργινίας (Ηνωμένες Πολιτείες), εκπροσωπούμενη αρχικώς από τον K. Lasok, QC, και τους δικηγόρους J.-Y. Art και B. Hartnett, ακολούθως δε από τον Κ. Lasok, με τόπο επιδόσεων στο Λουξεμβούργο, υποστηριζόμενη από την Ομοσπονδιακή Δημοκρατία της Γερμανίας (εκπρόσωποι: W.-D. Plessing και την B. Muttelsee-Schön), κατά Επιτροπής των Ευρωπαϊκών Κοινοτήτων (εκπρόσωποι: αρχικώς P. Oliver, P. Hellström και L. Pignataro, ακολούθως δε Oliver και Hellström, επικουρούμενοι από τον N. Khan, barrister, με τόπο επιδόσεων στο Λουξεμβούργο), υποστηριζόμενης από τη Γαλλική Δημοκρατία (εκπρόσωποι: G. de Bergues και F. Million, με τόπο επιδόσεων στο Λουξεμβούργο),που έχει ως αντικείμενο αίτημα περί ακυρώσεως της αποφάσεως 2003/790/ΕΚ της Επιτροπής, της 28ης Ιουνίου 2000, με την οποία κηρύσσεται ασυμβίβαστη προς την κοινή αγορά και τη Συμφωνία ΕΟΧ [πράξη συγκεντρώσεως] (Υπόθεση COMP/M.1741 — MCI WorldCom/Sprint) (ΕΕ L 300, 2003, σ. 1), το Πρωτοδικείο (δεύτερο τμήμα), συγκείμενο από τους J. Pirrung, πρόεδρο, A. W. H. Meij και N. J. Forwood, δικαστές, γραμματέας: J. Plingers, υπάλληλος διοικήσεως, εξέδωσε στις 28 Σεπτεμβρίου 2004 απόφαση με το ακόλουθο διατακτικό:
   
               1.
            
            
               Ακυρώνει την απόφαση 2003/790/ΕΚ της Επιτροπής, της 28ης Ιουνίου 2000, με την οποία κηρύσσεται ασυμβίβαστη προς την κοινή αγορά και τη Συμφωνία ΕΟΧ πράξη συγκεντρώσεως (Υπόθεση COMP/M.1741 — MCI WorldCom/Sprint).
            
         
               2.
            
            
               Καταδικάζει την Επιτροπή να φέρει, πέραν των δικών της δικαστικών εξόδων, και εκείνα της MCI, Inc.
            
         
               3.
            
            
               Η Ομοσπονδιακή Δημοκρατία της Γερμανίας και η Γαλλική Δημοκρατία φέρουν τα δικαστικά έξοδά τους.
            
         
      (1)  EE C 355 της 9.12.2000.